ანაბელა შიორა

ანაბელა გლორია ფილომენა შიორა ( დ. 29 მარტი, 1960) — ამერიკელი თეატრისა და კინოს მსახიობი. ფილმში „ნამდვილი სიყვარული“ შესრულებული როლისთვის ნომინირებული იყო დამოუკიდებელი სულის ჯილდოზე. ყურადღება მიიპყრო აგრეთვე შესრულებული როლით ფილმში „ჯუნგლების ციებ-ცხელება“. 1992 წელს როლი მიიღო ფილმში „ხელი რომელიც არწევს აკვანს“, ხოლო 1997 წელს გამოჩნდა ფილმში „პოლიციელები“. HBO-ის ტელესერიალ „სოპრანოს კლანში“ შესრულებული როლისთვის ნომინირებული იყო ემის ჯილდოზე. დაიბადა აშშ-ის ქალაქ ნიუ-იორკში, დედამისის — დიასახლისისა და მამამისის — პროფესიით ვეტერინარის ოჯახში. მისი მშობლები იტალო-ამერიკელები არიან.http://www.abruzzo2000.com/news/archive/19990918.htm#notizia1http://ricerca.repubblica.it/repubblica/archivio/repubblica/2000/04/30/sciorra-film-di-scorsese-rovina-di-noi.html ბავშვობაში შეისწავლა ცეკვა და ესწრებოდა დრამის გაკვეთილებს. 1981 წლის 5 ნოემბერს დააარსა „Brass Ring Theater Company“. 1989-1993 წლებში ქორწინებაში იმყოფებოდა ჯო პეტრუცისთან. 2004-2007 წლებში რომანტიკული ურთიერთობა ჰქონდა ბობი კანავალესთან.

რესურსები ინტერნეტში




სქოლიო

კატეგორია:ამერიკელი მსახიობები
კატეგორია:დაბადებული 1960
კატეგორია:დაბადებული 29 მარტი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები